આપણે, ખાસ કરીને રાજકારણીઓ બીજા દેશની ટીકા-નિંદા કરવામાં થાકતા નથી, પણ પશ્ચિમના કે અન્ય કેટલાય દેશોમાં આવા કૌભાંડો બહાર આવે ત્યારે તેની સંનિષ્ઠ તપાસ થાય છે, સત્યને ઉજાગર કરાય છે અને જવાબદારોમાં ગમે તેવા શક્તિશાળી પદાધિકારી હોય તો પણ તેની સામે પારદર્શિતા સાથે પગલાં ભરાય છે. આવું એટલા માટે કરાય છે કે નાગરિકોની બેન્કિંગ વ્યવસ્થા અને સરકારોની નિયત સામેની વિશ્વસનીયતા ટકી રહે. આપણે ત્યાં વર્ષોનો અનુભવ કહે છે કે વિશ્વનીયતાની કોઈ સ્તરે ચિંતા થતી હોય તેવું દેખાતંુ નથી. તંત્રની કાર્યક્ષમતા, કાર્યદક્ષતા અને કાર્યનિષ્ઠા સામે અનેક સવાલો લોકમનમાં છે, છતાં લોકોની ચિંતાનો ઉપાય કરવાની જરૂરી પ્રાથમિકતા પણ દર્શાવાતી નથી.